Eelotsusetaotlus, mille on esitanud Nejvyšší správní soud (Tšehhi Vabariik) 22. novembril 2023 – L. H. versus Ministerstvo zdravotnictví
(kohtuasi C-710/23, Ministerstvo zdravotnictví II)
Kohtumenetluse keel: tšehhi
Eelotsusetaotluse esitanud kohus
Nejvyšší správní soud
Põhikohtuasja pooled
Kaebaja: L. H.
Vastustaja: Ministerstvo zdravotnictví
Eelotsuse küsimused
Kas juriidilise isiku juhatuse liikmeks või esindajaks oleva füüsilise isiku eesnime, perekonnanime, allkirja ja kontaktandmete kättesaadavaks tegemine eranditult vaid juriidilise isiku (kõnealuse juriidilise isiku nimel tegutsema volitatud isiku) tuvastamiseks on füüsilise isiku „isikuandmete“ isikuandmete kaitse üldmääruse1 artikli 4 punkti l tähenduses töötlemine ja on seega hõlmatud isikuandmete kaitse üldmääruse kohaldamisalaga?
Kas liikmesriigi õigus, sealhulgas väljakujunenud kohtupraktika võib seada vahetult kohaldatava liidu määruse, konkreetselt isikuandmete kaitse üldmääruse artikli 6 lõike 1 punkti c või asjakohasel juhul punkti e kohaldamise sõltuvusse sellest, kas haldusasutus täidab tingimusi, mis ei tulene määrusest endast, aga mis faktiliselt laiendavad andmesubjekti kaitse taset, täpsemalt tingimust, mis seisneb avaliku sektori asutuse kohustuses teavitada eelnevalt andmesubjekti sellest, et on esitatud taotlus tema isikuandmete edastamise kohta kolmandale isikule?
____________
1     Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (ELT 2016, L 119, lk 1).